зыфэтIорэ понятиемрэ стилистикэ шапхъэкIэ тызэджэрэ понятиемрэ зэпхыгъэ шъыпкъэх, сыда пIомэ стилистикэ шапхъэм лъапсэу иIэр литературабзэ шапхъэр ары. Мары ащ ехьылIагъэу Тхьаркъохъо Юныс ытхырэр: «Адыгэ литературабзэ шапхъэхэмрэ стильхэмрэ къакIугъэ гъогур къэдгъэнафэзэ къызэхэтфырэ бзэр функциональнэ-стилистическэу зэрэзэтефыгъэм лъэпсэ шъхьаIэхэу фэхъугъэхэр къыхэдгъэщынхэм тыпылъыгъ. Ахэмэ ахэплъытэмэ хъущтых: 1) тхыбзэр зэрагъэпсыгъэр, 2) общественнэ-политикэ хэхъоныгъэ иныр ыкIи 3) урысыбзэм – Советскэ Союзым щыпсэурэ цIыф лъэпкъхэр зэрызэгурыIохэрэ бзэу щытым – ифэмэ-бжьымэ адыгабзэм къызэрэтырихьарэр» (Тхаркахо, 1982: 13).